આ સ્ટોરી કહેવાની કેવી રીતે પ્રેરણા મળી એના વિશે મેઘનાએ કહ્યું હતું કે, ‘આપણી પાસે આજે ખરા નાયકોની ખૂબ જ અછત છે. આપણે પાસે ભાગ્યે જ ખરા નાયકો છે અને રિયલ વર્લ્ડમાંથી તો નહીં જ. સેમ માણેકશૉ આવા જ એક રિયલ લાઇફ હીરો હતા. તેમનો આછેરો ઉલ્લેખ કરાય તો પણ તેમને જાણતી પેઢીઓ દ્વારા તેમને ખૂબ જ સન્માન અપાય છે. એટલે જ મેં વિચાર્યું કે, એના પછીની જનરેશન્સે તેમની લાઇફ વિશે જાણવાની જરૂર છે. તેઓ આપણા દેશના સૌથી જાણીતા અને પ્રતિષ્ઠિત ઓફિસર્સમાં સામેલ હતા, પરંતુ હવે આજે તેમના વિશે લોકો જાણે અને તેમના જેવા હીરો ઇતિહાસનાં પાનાંમાં ભુસાંઈ ન જાય એ જોવું જરૂરી છે.